**ОБРАЗАЦ**

|  |
| --- |
| **ИЗВЈЕШТАЈ О АНАЛИЗИ УТИЦАЈА ПРОПИСА ЗА ЛОКАЛНЕ САМОУПРАВЕ** |
| **ПРЕДЛАГАЧ ПРОПИСА** | **Предсједник Општине Никшић** |
| **НАЗИВ ПРОПИСА** | **Одлука о рјешавању стамбених потреба на основу права на социјално становање** |
| **1. Дефинисање проблема*** **Да ли је пропис последица захтјева (прописа) на државном нивоу?**
* **Навести законски основ за доношење прописа, као и однос са стратешким документима локалне самоуправе ако постоји?**
* **Да ли локална самоуправа може одступати од одредби прописа на државном нивоу и у којој мјери?**
* **Да ли је ријеч о сопственим надлежностима или пренесеном, односно повјереном послу локалне самоуправе?**
* **Које проблеме треба да ријеши предложени акт?**
* **Да ли проблем има родну димензију? (има посебни утицај на жене)**
* **Који су узроци проблема?**
* **Које су последице проблема?**
* **Који су субјекти оштећени, на који начин и у којој мјери?(жене-мушкарци)**
* **Како би проблем еволуирао без промјене прописа (“статус quо” опција)?**
 |
| **Да.** **Законски основ доношења Одлуке о рјешавању стамбених потреба на основу права на социјално становање: Закон о социјалном становању („Службени лист ЦГ”, број 35/2013).****Локална самоуправа не може одступити од одредби прописа на државном нивоу већ само може ближе одредити исте.** **Ријеч је о сопственим надлежностима, односно прецизнијем и јаснијем дефинисању услова, начина обезбјеђивања средстава, средстава, критеријума, органа и поступка за рјешавање стамбених потреба на основу права на социјално становање и других питања која су од значаја за социјално становање у складу са Законом о социјалном становању и Локалним програмом социјалног становања.****Предложеним актом тежи се обезбјеђивању ефикасније расподјеле стамбених јединица односно обезбјеђивању становања одговарајућег стандарда појединцима или домаћинствима која из социјалних, економских и других разлога не могу да ријеше питање становања, у складу са законом.****Проблем има родну димензију, уколико особе женског пола припадају некој од приоритетних група, сходно Закону о социјалном становању, односно сходно члану 4 Одлуке, према којем приоритет у остваривању права на социјално становање нарочито имају: самохрани родитељи, односно старатељи, лица са инвалидитетом, лица преко 66 година живота, млади који су били дјеца без родитељског старања, породице са дјецом са сметњама у развоју, припадници Рома и Египћана, расељена лица, интерно расељена лица са Косова која бораве у Црној Гори, странац са сталним настањењем или привременим боравком који је имао признат статус расељеног лица или интерно расељеног лица и жртве насиља у породици.****Узроци проблема су: неадекватна расподјела стамбених јединица, односно расподјела стамбених јединица без расписивања јавног позива.****Последице проблема су: незаконска расподјела стамбених јединица, која не мора нужно условити и да је неправедна (због хитности поступка, евентуалних захтјева за рјешавање стамбених питања од стране Центра за социјални рад...) али јесте без законског покрића, па даље узрокује као последицу и незаконско коришћење стамбених јединица.****Субјекти који су оштећени: органи локалне управе, носиоци станарских права и корисници стамбених јединица у општинском власништву, угрожене групе грађана, односно појединци и домаћинства који/а на тржишту не могу сами/а ријешити стамбени проблем.** **У случају “статус quо” опције проблеми би евалуирали у погледу примјене бесправног и законски дефинисаног модела расподјеле стамбених јединица у власништву Општине и немогућности рјешавања стамбених потреба угрожених група грађана.**  |
| **2. Циљеви*** **Који циљеви се постижу предложеним прописом?**
* **Да ли било који од циљева унапређује родну равноправност? (ако је одговор не, да ли се може дефинисати циљ који унапређује родну равноправност?)**
 |
|  **Предложеним прописом постижу се следећи циљеви:** * **рјешавају стамбена питања физичких лица која немају стан у својини, сусвојини или заједничкој својини, односно други објекат за становање, односно лица чији стамбени објекат није одговарајућег стандарда у складу са законом и која из прихода које остварују не могу да ријеше стамбено питање, а која су црногорски држављани са уредно пријављеним пребивалиштем на подручју општине Никшић, најмање пет година у континуитету, ако испуњавају услове утврђене овом одлуком или страни држављани и лица без држављанства чији је статус ријешен у складу са законом, односно међународним уговором, у складу са чланом 3 Закона о социјалном становању;**
* **дефинишу начини обезбјеђивања социјалног становања, начини и критеријуми рјешавања стамбених потреба, поступак рјешавања истих али и поступак давања стамбених објеката на коришћење.**

 **Циљ који унапређује родну равноправност „лежи“ управо у рјешавању стамбених потреба приоритетних група грађана.** |
| **3. Опције*** **Зашто је пропис неопходан? - Које су могуће опције за испуњавање циљева и рјешавање проблема? (увијек треба разматрати “статус qуо” опцију и препоручљиво је укључити и нерегулаторну опцију, осим ако постоји обавеза доношења предложеног прописа).**
* **Образложити преферирану опцију? (која је родна димензија те опције; како преферирана опција унапређује родну равноправност: статус жена и односе међу женама и мушкарцима?)**
 |
|  **У овом случају, постоји законска обавеза доношења Одлуке, сходно Закону о социјалном становању („Службени лист ЦГ”, број 35/2013). Дефинишући горе циљеве доношења исте, беспотребно је понављати зашто је наведени пропис неопходан.** **Опције за испуњавање циљева и рјешавање проблема (“статус quо” опција) су прописане самом обавезом доношења овог прописа, односно ове Одлуке. Тачније, сходно већ дефинисаној обавези, надлежни орган је само ближе одредио критеријуме за расподјелу стамбених јединица (односно критеријуме за услове и бодовање истих) и поступак додјеле стамбених јединица у закуп.** **У сваком сегменту наведених опција, којима се проблеми могу ријешити у случају „статуса quо“, непосредно и посредно се може дјеловати на реализацији родне димензије саме политике социјалног становања у горе назначеним оквирима (приоритетне циљне групе, с тим да се бодовање спроводи у складу са прописаним критеријумима, па исто може бити ограничење без обзира на циљну групу).**  |
| **4. Анализа утицаја*** **На кога ће и како ће највјероватније утицати рјешења у пропису - набројати позитивне и негативне утицаје, директне и индиректне? Да ли рјешења у пропису имају утицај на жене (позитивне и негативне, директне и индиректне?)**
* **Које трошкове или уштеде ће примјена прописа изазвати грађанима и привреди (нарочито малим и средњим предузећима)?**
* **Да ли позитивне посљедице доношења прописа оправдавају трошкове које ће он створити?**
* **Да ли се прописом подржава стварање нових привредних субјеката на тржишту и тржишна конкуренција?**
* **Укључити процјену административних оптерећења и бизнис баријера.**
 |
|  **Одлуком о рјешавању стамбених потреба на основу права на социјално становање ће се утицати на појединце и породице који/е немају стан у својини, сусвојини или заједничкој својини, односно други објекат за становање, односно лица чији стамбени објекат није одговарајућег стандарда у складу са законом и која из прихода које остварују не могу да ријеше стамбено питање, а која задовољавају услове и критеријуме прописане Одлуком. Не може се издвојити посебан утицај на жене, нити позитиван нити негативан, нити директан нити индиректан, осим када су испоштовани услови и критеријуме прописани Одлуком а ради се о приоритетној циљној групи.****Примјена прописа не изазива трошкове или уштеде (осим трошкова који се односе на прикупљање неопходне документације од стране грађана, како би се пријавили на јавни позив).** |
| **5. Процјена фискалног утицаја*** **Да ли пропис утиче на висину прихода или трошкова локалне самоуправе?**
* **Да ли је потребно обезбјеђење финансијских средстава из буџета локалних самоуправа односно буџета Црне Горе за имплементацију прописа и у ком износу?**
* **Да ли је обезбјеђење финансијских средстава једнократно, или током одређеног временског периода? Образложити.**
* **Да ли су неопходна финансијска средства обезбијеђена у буџету локалних самоуправа односно буџету Црне Горе за текућу фискалну годину, односно да ли су планирана у буџету за наредну фискалну годину?**
* **Да ли ће се имплементацијом прописа остварити приход за локалне самоуправе односно за буџет Црне Горе?**
* **Ко је потенцијални корисник буџета за имплементацију прописа (у којем проценту би корисници могли бити мушкарци, а у којем жене? Да ли имплементација буџета може бити узрок неравноправности између мушкараца и жена?)**
 |
| **Одлуком о рјешавању стамбених потреба на основу права на социјално становање не утиче се директно на висину прихода или трошкова локалне самоуправе, што не значи да се исти не могу појавити у случају настанка потребе за рјешавањем проблема на пољу социјалног становања. Како је чланом 4 Одлуке дефинисано да се средства за рјешавање стамбених потреба на основу права из социјалног становања могу обезбјеђивати из буџета Црне Горе, буџета Општине Никшић, донација и других извора, то у случају потребе рјешавања проблема на пољу социјалног становања могу настати трошкови по локалну самоуправу, као што могу настати и приходи, јер се средства могу обезбиједити из других извора.** **Обезбјеђење финансијских средстава из буџета локалних самоуправа, односно буџета Црне Горе, није прописано као обавезно, већ као потребно и могуће како би се реализовали циљеви саме Одлуке. Сходно томе, у случају утврђивања потребе за рјешавањем стамбених питања грађана, а финансијских могућности да се дјелује на овом пољу, било би потребно и пожељно обезбиједити потребна финансијска средства.****Буџетом Општине Никшић за 2022. годину нијесу обезбијеђена финансијска средства за имплементацију ове Одлуке. Међутим, ако се у обзир узима сама проблематика социјалног становања, може се истаћи да је буџетом за наредну годину опредијељено 3.000,00€ за социјално становање и 5.000,00€ за рјешавање стамбених питања младих, младих брачних парова, дефицитарног стручног кадра из јавног сектора и осталих корисника, по основу пројекта „Никшић је моја адреса“.****Сходно томе да финансијска средства за имплементацију планираних активности и пројеката нијесу обезбијеђена директно буџетом Општине Никшић за 2022. годину, као намјенска средства за реализацију Одлуке, нема процјене утицаја истог на мушкарце и жене, нити узрока њихове неравноправности.** |
| **6. Консултације заинтересованих страна*** **Назначити да ли је коришћена екстерна експертска подршка и ако да, како.**
* **Назначити које су групе заинтересованих страна консултоване, у којој фази РИА процеса и како (јавне или циљане консултације).**
* **Да ли су представнице женских удружења и рањивих група биле укључене у консултације?**
* **Назначити главне резултате консултација, и који су предлози и сугестије заинтересованих страна прихваћени односно нијесу прихваћени. Образложити.**
 |
| **Екстерна експертска подршка није коришћена приликом израде Одлуке, али је за исти била неопходна сагласност Министарства финансија и социјалног старања, сходно Закону о социјалном становању, а неопходно је поменути да смо од наведеног Министарства добили подршку и сугестије на пропис.****У поступку припреме ове Одлуке Секретаријат за културу, спорт, младе и социјално старање извршио је консултације са свим органима локалне управе који имају додирних тачака са политиком социјалног становања, а посредством претходно формиране Радне групе за израду исте.** **Представници женских удружења и рањивих група нијесу укључени у консултације у току креирања Одлуке.****Предлога и сугестија за израду Одлуке није било.** |
| **7. Мониторинг и евалуација*** **Које су потенцијалне препреке за имплементацију прописа?**
* **Који су главни индикатори према којима ће се мјерити испуњење циљева?**
* **Ко ће бити задужен за спровођење мониторинга и евалуације примјене прописа?**
 |
| **Потенцијалне препреке за имплементацију Одлуке: неадекватно извршавање обавеза од стране надлежног органа локалне управе или неадекватно извршавање обавеза од стране Комисије, формиране у складу са Одлуком.****Главни индикатори према којима ће се мјерити испуњење циљева су: евиденција обавеза надлежног органа локалне управе на пољу социјалног становања, евиденција рада Комисије, записници Комисије, расписани јавни позиви, бодовне листе и други извјештаји рада Комисије, одлука/е Предсједника сходно предлогу Комисије, додијељене стамбене јединице.** **За спровођење мониторинга и евалуације примјене Одлуке биће задужен Секретаријат за културу, спорт, младе и социјално старање.** |

**Датум и мјесто СТАРЈЕШИНА**

Никшић, 01.03.2022. Дејан Ивановић, с.р.